**Elektrotehnički fakultet**

**Univerziteta u Beogradu**

**Principi softverskog inženjerstva**

## Projektni zadatak

**Web portal za psihološko savetovanje**



## Verzija 1.0

Tim Jigglypuff

## Istorija izmena

|  |  |  |  |
| --- | --- | --- | --- |
| **Verzija** | **Datum** | **Opis** | **Autor** |
| 1.0 | 13.03.2021. | Osnovna verzija | Petrović Teodora, Urošević Vera,  Katzenberger Viktor |
| 1.1 | 20.03.2021. | Dopunjena verzija – izmenjen opis nekih funkcionalnosti | Petrović Teodora |
|  |  |  |  |
|  |  |  |  |

**Članovi tima za izradu projekta su:**

### Petrović Teodora 2018/0282

* Urošević Vera 2018/0267
* Katzenberger Viktor 2018/0141

**Sadržaj**

1. [Uvod 4](#_bookmark0)
   1. [Rezime 4](#_bookmark1)
   2. [Namena dokumenta i ciljna grupa 4](#_bookmark2)
2. [Opis problema 5](#_bookmark3)
3. [Kategorija korisnika 6](#_bookmark4)
   1. [Gost 6](#_bookmark5)
   2. [Registrovani korisnik 6](#_bookmark6)
   3. [Psiholog 6](#_bookmark7)
   4. [Administrator 6](#_bookmark8)
4. [Opis proizvoda 7](#_bookmark9)
   1. [Pregled arhitekture sistema 7](#_bookmark10)
   2. [Pregled karakteristika 8](#_bookmark11)
5. [Funkcionalni zahtevi 9](#_bookmark12)
6. [Pretpostavke i ograničenja 11](#_bookmark13)
7. [Kvalitet 11](#_bookmark14)
8. [Nefunkcionalni zahtevi 11](#_bookmark15)
   1. [Sistemski zahtevi 11](#_bookmark16)
   2. [Ostali zahtevi 11](#_bookmark17)
9. [Zahtevi za korisničkom dokumentacijom 11](#_bookmark18)
   1. [Uputstva za korišćenje sajta 11](#_bookmark19)
   2. [Označavanje 12](#_bookmark20)
10. [Plan i prioriteti 12](#_bookmark21)

# Uvod

### Rezime

Projekat „Web portal za psihološko savetovanje“ je deo praktične nastave na predmetu Principi softverskog inženjerstva, sa ciljem ilustracije organizovanja aktivnosti na jednom realnom softverskom projektu. Aplikacija je namenjena korisnicima kojima su potrebni saveti stručnog lica u vezi sa psihološkim problemima sa kojima se susreću, kao i psiholozima koji bi želeli da svojim znanjem i iskustvom pomognu u rešavanju tih problema. Takođe, ova aplikacija može biti od koristi i studentima psihologije, kao i manje upućenim posetiocima.

### Namena dokumenta i ciljna grupa

Ovaj dokument definiše ideju i namenu projekta, kategorije korisnika, funkcionalnosti koje pruža, postavljene zahteve kao i predlog za potencijalno unapređivanje. Dokument je namenjen svim članovima projektnog tima, kao i klijentu, odnosno naručiocu projekta, kako bi se definisala materija koju treba modelovati.

# Opis problema

Psihoterapija je način lečenja određenih smetnji, stanja, poremećaja ili bolesti koje su najčešće izazvane stresnim životnim situacijama. Psihoterapija može pomoći u savladavanju različitih životnih prepreka i problema koji negativno utiču na nas i naše okruženje, te je ovaj vid terapije sve više popularan među ljudima. Psihoterapija dobija poseban značaj i ulogu u trenucima kada se ceo svet suočava sa problemom koji bi potencijalno mogao da ostavi trajne posledice na ljudski rod. U doba pandemije podjednako je važno očuvati kako fizičko, tako i psihičko zdravlje pojedinca, što je u ovakvim uslovima pravi izazov. Aplikacija Web portal za psihološko savetovanje omogućava *online* komunikaciju sa stručnjacima u oblasti psihologije, brz i lak pristup odgovorima na određene probleme kao i održavanje *online* grupnih seansi koje su zbog epidemioloških mera u mnogim delovima sveta ukinute. Cilj aplikacije Web portal za psihološko savetovanje jeste otvaranje vrata korisnicima da lako i efikasno dođu do psiholoških saveta koji su im potrebni.

Aplikacija će koristiti prevashodno osobama kojima je potrebna stručna pomoć psihologa, ali i svima koji žele da nauče nešto više iz ove oblasti, kao i samim stručnjacima u promovisanju svog rada i povećanju reputacije.

Neregistrovani korisnici (gosti) će imati mogućnost čitanja pitanja i odgovora, pri čemu će moći da izaberu kategoriju problema koji ih zanima.

Registrovani korisnici će moći da se prijave na sistem i javno ili anonimno postave pitanje na koje će kasnije dobiti odgovor od strane psihologa ili nekog drugog registrovanog korisnika. Takođe imaju mogućnost da javno ili anonimno odgovore na pitanja drugih korisnika. Dodatno, registrovanim korisnicima je omogućeno prijavljivanje na neku od trenutno dostupnih seansi. Seanse organizuju i objavljuju psiholozi pri čemu navode datum i vreme seanse, kao i kontakt (*google meet* link, *zoom call* link i slično).

# Kategorija korisnika

### Gost

Gost, odnosno neregistrovani korisnik, nema nikakve privilegije. Minimalan skup mogućnosti koje gost ima obuhvataju pregled postavljenih pitanja i odgovora koji su razvrstani po kategorijama psiholoških problema, kao i pretraga pitanja po parametrima. Takođe, gost se može registrovati i time postati registrovan korisnik.

### Registrovani korisnik

Registrovani korisnik je korisnik koji koristi aplikaciju, a da se pri tome prijavio na sistem. Neke od osnovnih mogućnosti koje registrovani korisnik poseduje su, pored prijave na sistem, promena šifre i promena slike na profilu. Registrovanom korisniku je, pored mogućnosti koje ima gost, data mogućnost da postavi pitanje na koje će mu kasnije odgovoriti neko od psihologa ili drugih korisnika. Registrovani korisnik ima mogućnost da odgovori drugom korisniku na pitanje, ako je autor pitanja izabrao tu opciju. Pored navedenih mogućnosti, registrovani korisnik može da oceni pitanja odnosno odgovore drugih korisnika, kao i da oceni psihologa koji je odgovorio na određeno pitanje. Registrovani korisnici imaju mogućnost prijavljivanja za neku od trenutno ponuđenih seansi ukoliko još ima slobodnih mesta. Korisniku je omogućena pretraga seansi po određenom kriterijumu.

### Psiholog

Psiholog je registrovani korisnik koji je na osnovu poslatog zahteva i priložene dokumentacije promovisan od strane administratora u psihologa. On ima mogućnost da izabere neku od ponuđenih kategorija psiholoških problema i odgovori na postavljeno pitanje. Psiholog može da organizuje seanse pri čemu navodi datum i vreme seanse, kao i kontakt.

### Administrator

Administrator je korisnik sa najvišim pravima. On može da doda, obriše korisnika ili promeni status korisnika. Administrator ima mogućnost da na osnovu primljenog zahteva od strane registrovanog korisnika i poslate dokumentacije promoviše registrovanog korisnika u psihologa. Takođe, može da obriše pitanje koje smatra neprihvatljivim.


# Opis proizvoda

### Pregled arhitekture sistema

U nastavku su date tehnologije koje će biti korišćene pri izradi projekta:

Za *frontend* će biti korišćeni HTML5, CSS3, AJAX kao i Javascript.

Za *backend* će biti korišćeni PHP i MySQL.



### Pregled karakteristika

|  |  |
| --- | --- |
| Korist za korisnika | Karakteristika koja je obezbeđuje |
| Anonimnost korisnika | Na osnovu date funkcionalnosti sajta, garantuje se anonimnost korisnika prilikom postavljanja pitanja ukoliko korisnik obeleži dato polje |
| Uvid u kvalitet psihologa i njegovih odgovora | Sistem omogućava javno ocenjivanje, a samim tim i uvid u ocene pojedinačnih psihologa, formiranih na osnovu kvaliteta  njegovog rada na portalu |
| Poverljivost informacija | Pristup portalu štiti se autorizacijom pri čemu je moguće jasno razlikovanje između korisnika, psihologa i administratora |
| Jednostavno korišćenje sajta | Postojanje gosta na platformi omogućava  jednostavan pristup informacijama bez potrebe za registrovanjem |
| Platformska nezavisnost sistema | Realizacija projekta u vidu web stranice omogućava da mu se pristupi sa širokog opsega uređaja. |
| Nezavisnost uređaja  pristupa sistemu | Postojanje korisničkih naloga na sistemu, i neupotreba kolačića (eng. cookies) omogućavaju da se istom nalogu pristupi sa različitih uređaja. |

# Funkcionalni zahtevi

### Registracija

Gosti, odnosno neregistrovani korisnici, mogu napraviti svoj nalog unošenjem ličnih podataka. Neophodni podaci za unos su jedinstveno korisničko ime i šifra. Opcioni podaci su lično ime, grad/prebivalište i slično. (Podložno promenama)

### Logovanje

Unošenjem validnog korisničkog imena i odgovarajuće šifre, gost prelazi u režim registrovanog korisnika i nakon toga su mu dozvoljene mogućnosti specifične za registrovane korisnike.

### Izmena korisničkog naloga

* + 1. Promena šifre

Unošenjem stare šifre (iz bezbednosnih razloga), kao i nove šifre, prijavljenom korisniku se menja šifra u bazi korisnika.

* + 1. Promena slike

Korisnici su u mogućnosti da svom profilu dodaju sliku po izboru, kako bi bili lakše prepoznatljivi širom portala. Korisnik dodaje sliku tako što u odgovarajuće tekstualno polje u podešavanjima nalepi link ka slici koju želi da koristi. Slika ne sme da prelazi određenu rezoluciju i veličinu.

### Postavljanje pitanja

Registrovani korisnici su u mogućnosti da postave pitanje koje će biti dostupno za pregled navigacijom po sajtu. Korisnik ima mogućnost da anonimno postavi pitanje. Prilikom postavljanja pitanja korisnik je u obavezi da dodeli pitanju neku od ponuđenih kategorija, a ima mogućnost i da naznači da li će na pitanje moći da odgovaraju samo psiholozi ili svi registrovani korisnici.

### Odgovaranje na pitanje korisnika

Ova mogućnost je pretežno namenjena psiholozima, ali je dostupna svim registrovanim korisnicima. Autor pitanja bira da li će na postavljeno pitanje moći da odgovore svi korisnici ili samo verifikovani psiholozi. Shodno tome, na neka pitanja će samo verifikovani psiholozi imati mogućnost da odgovore. Korisnik bira da li želi da odgovori javno ili anonimno.

### Ocenjivanje objave korisnika

Svi registrovani korisnici su u mogućnosti da ocene objave odnosno pitanja i odgovore drugih korisnika. Korisnicima se pruža mogućnost da podrže objave koje su njima bile korisne, kao i da pitanje odnosno odgovor koji im se ne dopada ocene kao nekorisan. Prilikom pregleda objava, pored svakog pitanja odnosno odgovora će biti naznačeno koliko korisnika smatra da je ta objava korisna, kao i koliko njih smatra da nije korisna.

### Pretraga pitanja po parametrima

Sve kategorije korisnika su u mogućnosti da pretraže pitanja unosom ključne reči u polje za pretragu ili odabirom jedne od ponuđenih kategorija pitanja. Prilikom unosa ključne reči u polje za pretragu, vrši se pretraga u naslovu kao i u samom tekstu postavljenih pitanja.

### Oceni psihologa

Svaki korisnik može svakog psihologa da oceni pozitivno ili negativno. Pregled ovih ocena bio bi vidljiv na profilu psihologa.

### Organizovanje seanse

Psiholozi su u mogućnosti da organizuju seanse sa sledećim parametrima: vreme održavanja, maksimalan broj učesnika i kontakt linkovi. Pregled seansi po datumima bi bio dostupan korisnicima.

### Prijavljivanje za seansu

Registrovani korisnici imaju mogućnost da se prijave za seansu i zauzmu jedno mesto. Psihologu je uvek dostupna lista prijavljenih korisnika.

### Administriranje sistema

* + 1. Unapređenje registrovanog korisnika u psihologa

Registrovani korisnik može da zatraži da bude promovisan u psihologa isključivo uz obavezno slanje određene dokumentacije. Administratori su ti koji imaju sposobnost da izvrše promenu.

5.11.2 Dodavanje i brisanje korisnika sistema

5.11.3 Brisanje neadekvatnih pitanja

# Pretpostavke i ograničenja

Portal treba da obezbedi sigurno čuvanje podataka koji se tiču autorizacije i da na taj način izbegne neovlašćeni pristup. Takođe, treba da obezbedi proveru dostavljene dokumentacije od strane psihologa kako bi se sprečilo lažno predstavljanje kao i, ukoliko registrovani korisnik to želi, potpunu anonimnost na sajtu prilikom postavljanja pitanja i davanja odgovora.

# Kvalitet

Neophodno je izvršiti proveru i testiranje svih navedenih funkcionalnosti sistema. Posebnu pažnju treba obratiti na sigurnost podataka baze sistema, kako određeni podaci ne bi bili zloupotrebljeni.

# Nefunkcionalni zahtevi

### Sistemski zahtevi

Serverski deo treba da može da se izvršava na bilo kom Web serveru koji podržava PHP servis. Neophodno je obezbediti da korisnički interfejs bude raspoloživ za većinu poznatih internet pretraživača kao i da prikaz strana po dizajnu bitno ne odstupa u zavisnosti od toga koji se korisnički interfejs koristi.

### Ostali zahtevi

Sistem treba da pruži zadovoljavajuće performanse pri odzivu i vizuelnu dinamičnost stranice.

# Zahtevi za korisničkom dokumentacijom

Kako bi se olakšala buduća nadogradnja poželjno je i potrebno detaljno dokumentovati složenije delove sistema.

### Uputstva za korišćenje aplikacije

Potrebna su isključivo psiholozima radi ispravnog korišćenja aplikacije. Uputstvo za korišćenje bi trebalo da sadrži informacije i sugestije na koji način i u kojoj formi je potrebno odgovoriti korisniku na određeno pitanje.

### Označavanje

Potrebno je da svako pitanje bude označeno korisničkim imenom od strane korisnika koji ga je postavio, kao i odgovori koje je postavila određena osoba, ukoliko je opcija za anonimnost kod registrovanih korisnika isključena. Neophodno je i da jasno bude naznačeno koju seansu održava koji psiholog.

# Plan i prioriteti

Razvoj aplikacije treba da se odvija iterativno. Početna verzija će obuhvatiti skup osnovnih funkcionalnosti koji će se proširiti tokom vremena, kao što su:

1. Prijava na sistem
2. Postavljenje pitanja i davanje odgovora na isto
3. Pregled od strane gostiju i korisnika
4. Ocenjivanje pitanja, odgovora i samih psihologa
5. Pregled profila psihologa, kao i njihovih ocena
6. Organizovanje seansi i prijavljivanje na iste
7. Osnovne administratorske funkcije

Nakon ispunjenja osnovne zamisli, planirano je dodavanje funkcionalnosti kao što su zakazivanje privatnih seansi i dodatna podela kategorija pitanja na podkategorije radi lakše pretrage.